Eл-Тест,проект,условия на труд
Eл-Тест изпълни успешно проект за подобряване на условията на труд
Фирма Eл-Тест успешно изпълни проект № BG051PO001-2.3.03-0848 за подобряване на условията на труд и създаване на безопасна работна среда, съобщиха за Инженеринг ревю от компанията. „Проектът имаше за цел да подобри организацията на трудовата дейност във фирмата и да създаде съвременни управленски системи за осигуряване на безопасност и здраве при работа, отговарящи на изискванията на националното законодателство и хармонизираните европейски стандарти в областта на безопасността и здравето при работа. Проектът бе изпълнен в рамките на 12 месеца и се осъществи с финансовата подкрепа на ОП „Развитие на човешките ресурси“, съфинансирана от европейския социален фонд на ЕС”, поясниха от фирмата.
„Постигнахме заложените цели, като изпълнихме успешно и в срок предвидените дейности. На база на извършения анализ на състоянието и проектиране на организацията на трудовата дейност се изясниха силните и слабите страни на предприятието, закупиха се лични и колективни средства за защита на персонала, което значително подобри условията на труд и реализирането на пазара на продукти, отговарящи на стандартите на ЕС и съществените изисквания към строежите, осигурявайки безопасността и здравето на хората, включително и опазването на околната среда“, обясниха от дружеството.